A Cartagena és a Levante korosztályos csapataiban nevelkedett, majd 2013-ban az angol Brighton &amp; Hove Albion akadémiájára került. 2018 áprilisában három éves profi szerződést kötött a klubbal. Júniusban egy szezonra kölcsönbe került a Forest Green Rovers csapatához. Augusztus 4-én debütált a Grimsby Town ellen 4–1-re megnyert bajnoki találkozón. 2019 januárjában visszahívta nevelő klubja, mert Mathew Ryan az Ázsia-kupán vett részt. Július 24-én a Rochdale játékosa lett egy bajnoki szezonra, de csak kölcsönben. Augusztus 3-án a Tranmere Rovers csapata ellen mutatkozott be. 2020. november 1-jén mutatkozott be a Brighton együttesében a Tottenham Hotspur ellen 2–1-re elvesztett bajnoki mérkőzésen. 2021. február 23-án új négy éves szerződést írt alá, így 2025 júniusáig szólt a szerződése.